Blaze7451/Wiki-th-20250601 huggingface dataset:
ปฏิบัติการช่างตัดไม้

ปฏิบัติการช่างตัดไม้ (Operation Lumberjack) เป็นปฏิบัติการทางทหารซึ่งดำเนินการในขั้นสุดท้ายของสงครามโลกครั้งที่สองในทวีปยุโรป ดำเนินการโดยกองทัพสหรัฐที่หนึ่งในเดือนมีนาคม ค.ศ. 1945 เพื่อยึดเมืองสำคัญทางยุทธศาสตร์ในเยอรมนี อย่างเช่น โคโลญ และเพื่อให้ฝ่ายสัมพันธมิตรมีที่มั่นที่มั่นคงตามแม่น้ำไรน์
เมื่อกลุ่มกองทัพที่ 21 ตั้งฐานที่มั่นตามแม่น้ำไรน์อย่างแน่นหนาแล้ว กลุ่มกองทัพที่ 12 ของพลเอกแบรดเลย์เตรียมการที่จะลงมือในปฏิบัติการช่างตัดไม้ แผนการดังกล่าวสอดรับกับการที่กองทัพที่ 1 จะโจมตีไปทางตะวันออกเฉียงใต้มุ่งหน้าไปยังจุดบรรจบของแม่น้ำอาร์และแม่น้ำไรน์ จากนั้นจะเบนลงไปทางใต้เพื่อบรรจบกับพลเอกแพตตัน ซึ่งกองทัพที่สามจะรุกอย่างต่อเนื่องไปทางตะวันออกเฉียงเหนือผ่านไอเฟล หากสำเร็จ ปฏิบัติการช่างตัดไม้จะทำให้สหรัฐสามารถยึดเมืองโคโลญ เขตโคเบลนซ์ และนำกลุ่มกองทัพที่ 12 ไปยังแม่น้ำไรน์ทางเหนือของแม่น้ำโมแซลล์ กลุ่มกองทัพที่ 12 ยังได้หวังที่จะล้อมทหารเยอรมันจำนวนมากอีกด้วย
พลเอกแบรดเลย์เริ่มต้นปฏิบัติการดังกล่าวเมื่อวันที่ 1 มีนาคม ทางตอนเหนือ กองทัพที่ 1 ใช้ประโยชน์จากหัวสะพานข้ามแม่น้ำแอร์ฟต์อย่างรวดเร็ว และรุกเข้าสู่ออยสเคียร์เชนในวันที่ 4 มีนาคม และโคโลญในวันที่ 5 มีนาคม เป็นเวลาเดียวกับที่กองทัพที่ 3 กวาดผ่านไอเฟลไปยังแม่น้ำไรน์
ในพื้นที่รับผิดชอบของกองทัพที่ 1 กองกำลังเฉพาะกิจซึ่งประกอบด้วยกองพลยานเพราะที่ 9 ภายใต้การบังคับบัญชาของพันโท เลโอนาร์ด เอนเกมัน รุกมุ่งหน้าไปยังเรมาเกน โดยเป็นส่วนหนึ่งของการรุก "ช่างตัดไม้" เมื่อกองกำลังยานเกราะเฉพาะกิจมาถึงชานเมือง ก็ได้ค้นพบว่าสะพานรางรถไฟลูเดนดอฟฟ์ยังคงไม่ถูกทำลายอย่างน่าประหลาดใจ ถึงแม้ว่าทหารเยอรมันฝ่ายป้องกันจะพยายามทำลายสะพานดังกล่าว แต่กองพลยานเกราะที่ 9 ก็สามารถยึดครองสะพานได้เมื่อวันที่ 7 มีนาคม ค.ศ. 1945
แม้ว่าสะพานลูเดนดอฟฟ์จะถูกทำลายลงเมื่อวันที่ 17 มีนาคม แต่ฝ่ายสัมพันธมิตรได้สร้างสะพานทุ่นข้ามแม่น้ำไรน์ขึ้นเป็นจำนวนมากแล้วจนถึงขณะนั้น และสามารถสร้างหัวสะพานทางด้านตะวันออกของแม่น้ำ
ปฏิบัติการครั้งนี้ ได้ถูกนำไปแต่งเป็นนวนิยายในชื่อ  The Bridge at Remagen โดย เคน เฮกเลอร์ และได้ถูกสร้างเป็นภาพยนตร์ในชื่อเดียวกัน ในปี ค.ศ. 1969 (ชื่อภาษาไทย: สะพานเผด็จศึก
)

**อ้างอิง**

**แหล่งข้อมูลอื่น**
7.244167	
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:แนวรบด้านตะวันตก (สงครามโลกครั้งที่สอง)
แม่แบบ:เหตุการณ์ปัจจุบัน/2554 มีนาคม 7

*เมื่อ เวลา 08.00 น. วันที่ 7 มี.ค. ที่ทำเนียบรัฐบาล นายอาศิส พิทักษ์คุมพล จุฬาราชมนตรี ให้สัมภาษณ์ถึงข้อพิพาทระหว่างโรงเรียนมัธยมวัดหนองจอก กับกรรมการอิสลามประจำกรุงเทพฯ หลังกลุ่มมุสลิมเพื่อสันติ ได้ยื่นหนังสือขอให้นักเรียนหญิง 17 คน แต่งกายตามหลักศาสนาอิสลามคลุมผ้าฮิญาบมาโรง เรียน แต่คณะกรรมการมหาเถรสมาคมมีมติให้ยกคำร้องของกรรมการอิสลามประจำกรุงเทพฯ ว่า วันนี้ผู้ที่เกี่ยวข้องกำลังแก้ไขปัญหากันอยู่ กำลังสร้างความเข้าใจกันอยู่ ซึ่งถือเป็นประเด็นสำคัญที่จะต้องสร้างความเข้าใจ  ข่าวสดออนไลน์
}
จุดผ่านแดนถาวรช่องสะงำ

จุดผ่านแดนถาวรช่องสะงำ (Chong Sa-Ngam Permanent Border Checkpoint) เป็นจุดผ่านแดนถาวรของประเทศไทย ตั้งอยู่บริเวณช่องสะงำ ตำบลไพรพัฒนา อำเภอภูสิงห์ จังหวัดศรีสะเกษ เชื่อมต่อกับช่องจวม อำเภออัลลองเวง จังหวัดอุดรมีชัย ประเทศกัมพูชา จัดตั้งขึ้นตามมติคณะรัฐมนตรีวันที่ 29 กรกฎาคม พ.ศ. 2546
เส้นทางช่องสะงำ เป็นเส้นทางที่สามารถเดินทางผ่านถนนสาย 67 ของกัมพูชาไปผ่านไปยังนครวัด-นครธม ด้วยระยะทางเพียง 135 กิโลเมตร นับเป็นเส้นทางที่สามารถเดินทางได้สะดวก และเดินทางไปกลับได้ในวันเดียว
ปัจจุบันมีการปิดจุดผ่านแดนช่องสะงำ ตั้งแต่วันที่ 23 มีนาคม พ.ศ. 2563 เนื่องจากสถานการณ์การระบาดของโรคโควิด-19 แต่ยังอนุญาตให้สินค้าผ่านเข้าออกได้ พร้อมรถขนส่งที่มีคนขับเพียง 2 คนต่อคัน
หมวดหมู่:อำเภอภูสิงห์

**เมืองใหม่ช่องสะงำ**
ตั้งแต่ปี พ.ศ. 2548 เป็นต้นมา จังหวัดศรีสะเกษ ได้ดำเนินการก่อสร้างเมืองใหม่ขึ้นบริเวณห่างจากด่านพรมแดน ประมาณ 2 กิโลเมตร โดยใช้ชื่อว่า "เมืองใหม่ช่องสะงำ" เพื่อรองรับการขยายตัวของการค้าชายแดนในพื้นที่ดังกล่าว ปัจจุบันตลาดเมืองใหม่ช่องสะงำไม่สามารถเปิดทำการได้ เนื่องจากสถานการณ์การระบาดของโรคโควิด-19 
เมืองใหม่ช่องสะงำ ประกอบด้วยอาคารส่วนราชการ อาคารพาณิชย์ สถานีขนส่งผู้โดยสาร และสาธารณูปโภคต่าง ๆ อีกทั้งยังได้มีการประกาศจัดตั้งสถานีขนส่งผู้โดยสารเมืองใหม่ช่องสะงำแล้ว ตั้งแต่เดือนตุลาคม พ.ศ. 2553 

**อ้างอิง**

**แหล่งข้อมูลอื่น**
104.062532
ช่องสะงำ
หมวดหมู่:เศรษฐกิจของจังหวัดศรีสะเกษ
หมวดหมู่:เขตแดนกัมพูชา–ไทย
ฮุเซิลต์

ฮุเซิลต์ (Hoeselt) เป็นเทศบาลในมณฑลลิมเบิร์กของประเทศเบลเยียม มีประชากรประมาณ 9,600 คน ภายในพื้นที่ 30.02 ตารางกิโลเมตร และความหนาแน่นประชากรเป็น 320 คนต่อตารางกิโลเมตร

**แหล่งข้อมูลอื่น**
  เว็บไซต์อย่างเป็นทางการของฮุเซิลต์ 
หมวดหมู่:เมืองในจังหวัดลิมบืร์ค (ประเทศเบลเยียม)
โอซนยอ

โอ-ซนยอ（오소녀，Five Girls）เป็นวงเกิร์ลกรุปที่มีสมาชิกห้าคนของ Good Entertainment (ต้นสังกัดของ ชินฮวา) เริ่มก่อวงในปี ค.ศ. 2005 และมีกำหนดการเปิดตัวในปี ค.ศ. 2007 ประกอบด้วย G.NA, ยูบิน วันเดอร์เกิลส์, ยูอี อาฟเตอร์สกูล, ฮโยซ็อง ซีเครต และ จีวอน สปีกา 

**ประวัติ**

เดิมพวกเธอเป็นเด็กฝึกหัดของ Good Entertainment เมื่อบริษัทเตรียมการสำหรับพวกเธอเพื่อสร้างวงเกิร์ลกรุปที่มีสมาชิกห้าคนโดยมี G.NA เป็นหัวหน้าวง โอซนยอปรากฏตัวครั้งแรกผ่านทางรายการวาไรตี้ MTV 'Diary of Five Girls' ในปี ค.ศ. 2007 แต่ก่อนที่จะถึงกำหนดการเปิดตัวของวง บริษัท Good Entertainment ได้ล้มละลายเนื่องจากปัญหาทางการเงินทำให้แผนการเปิดตัวของวงถูกล้มเลิก สมาชิกทุกคนจำเป็นต้องออกจากบริษัทและแยกย้ายกันไปยังบริษัทบันเทิงแห่งอื่นในเกาหลีใต้ 

**อ้างอิง**

**แหล่งข้อมูลอื่น**
 U-IE 
หมวดหมู่:กลุ่มดนตรีเคป็อป
อุบัติการณ์ (วิทยาการระบาด)

อุบัติการณ์ (incidence) เป็นค่าที่ได้จากการวัดความเสี่ยงของการเกิดภาวะหนึ่งๆ ขึ้นใหม่ ในช่วงเวลาหนึ่งๆ ถึงแม้บางครั้งถูกใช้อย่างคร่าวๆ โดยเอาตัวเลขของจำนวนผู้ป่วยใหม่ในช่วงเวลามาแสดง แต่การใช้ที่ถูกต้องควรแสดงให้รูปของอัตรา นั่นคือมีตัวส่วนด้วย
หมวดหมู่:วิทยาการระบาด
หมวดหมู่:เวชสถิติ
สมาคมสโมสรถาวรฟาร์ม

สมาคมสโมสรถาวรฟาร์ม เป็นสโมสรฟุตบอลในประเทศไทยโดยเป็นทีมจากจังหวัดนครสวรรค์ โดยปัจจุบันได้เล่นอยู่ใน ฟุตบอลถ้วยพระราชทาน ระดับ ข 

**ประวัติสโมสร**
ธงแลกของสโมสรราว พ.ศ. 2520 แสดงชื่อถาวรฟาร์ม นครสวรรค์ ฟุตบอลคลับ
สมาคมสโมสรถาวรฟาร์ม เป็นสโมสรฟุตบอลสมัครเล่น ก่อตั้งโดยถาวร นิโรจน์ ถาวรฟาร์มเป็นสโมสรในเครือสมาคมสโมสรของบริษัทเดินรถนครสวรรค์ (ถาวรฟาร์ม) ซึ่งเป็นบริษัทเดินรถเอกชน (รถทัวร์) ซึ่งในสมาคมสโมสรดังกล่าวนอกจากจะมีทีมฟุตบอลแล้วยังมีทีมกีฬาชนิดอื่นๆ และคณะแสดงเชิดสิงโตและเชิดมังกรอีกด้วย  แต่เดิมเป็นทีมตัวแทนของจังหวัดนครสวรรค์โดยใช้ชื่อในการแข่งขันว่า "ถาวรฟาร์ม นครสวรรค์ ฟุตบอลคลับ" มีฉายาว่า "ไลอ้อนส์ แมน" หรือเป็นที่รู้จักในอีกฉายาหนึ่งว่า "สิงห์เหนือ" ในการแข่งขันฟุตบอลในประเทศไทยโดยเฉพาะ ฟุตบอลชิงถ้วยพระราชทานและ ยามาฮ่า ไทยแลนด์คัพ 
ถาวรฟาร์มถือเป็นสโมสรที่ประสบความสำเร็จสูงสุดของภาคเหนือในยุคก่อนระบบฟุตบอลลีก เน้นการปั้นเยาวชนป้อนให้กับสโมสรฟุตบอลต่างๆ รวมถึงทีมชาติไทย ในช่วง โปรลีก ถาวรฟาร์ม และสมาคมกีฬาจังหวัดนครสวรรค์ร่วมมือกันก่อตั้งสโมสร นครสวรรค์ ไลอ้อนส์ แต่ต่อมาถาวรฟาร์มได้แยกตัวออกมาใช้ชื่อสมาคมสโมสรถาวรฟาร์มเช่นเดิม และเริ่มส่งทีมเข้าแข่งขันในระดับ ฟุตบอลถ้วยพระราชทาน ซึ่งในปัจจุบันถาวรฟาร์มแข่งขันในฟุตบอลถ้วยพระราชทานระดับ ข 
ในปัจจุบันจากการที่บริษัทเดินรถนครสวรรค์ประสปปัญหาทางเศรษฐกิจทำให้ปัจจุบันสโมสรไม่ประสบความสำเร็จมากนัก อย่างไรก็ตามถาวรฟาร์มก็ยังยึดถือนโยบายการปั้นเยาวชนป้อนให้กับวงการฟุตบอลไทยเช่นเดิม ในปัจจุบันนักฟุตบอลของถาวรฟาร์มมาจากนักฟุตบอลเดินสายในจังหวัดนครสวรรค์ นักศึกษาจากมหาวิทยาลัยเจ้าพระยานักเรียนจากโรงเรียนกีฬาจังหวัดนครสวรรค์และเยาวชนในท้องถิ่นเป็นหลัก

**ผู้เล่นชุดปัจจุบัน**

**อดีดผู้เล่นคนสำคัญ**
ยุคก่อนระบบลีกอาชีพ 

**ผลงาน**
 2527       - ฟุตบอลถ้วยพระราชทาน ระดับ ค - แชมป์- 2550       - ฟุตบอลถ้วยพระราชทาน ระดับ ข - อันดับ 3 สาย 4 (ตกรอบแรก)- 2551       - ฟุตบอลถ้วยพระราชทาน ระดับ ข - อันดับ 3 สาย 3 (ตกรอบแรก)- 2552       - ฟุตบอลถ้วยพระราชทาน ระดับ ข - อันดับ 3 สาย 4 (ตกรอบแรก)- 2553       - ฟุตบอลถ้วยพระราชทาน ระดับ ข - อันดับ 4 สาย 3 (ตกรอบแรก)- 2554       - ฟุตบอลถ้วยพระราชทาน ระดับ ข - รอบ 16 ทีมสุดท้าย- 2555      -  ฟุตบอลถ้วยพระราชทาน ระดับ ข - อันดับ 4 สาย 3 (ตกรอบแรก)- 2561      -  ไทยแลนด์ อเมเจอร์ลีก โซนภาคเหนือตอนล่าง - อันดับ 3 กลุ่มบี 4 (ตกรอบแรก)

**อ้างอิง**

**แหล่งข้อมูลอื่น**
สัมภาษณ์ภิญโญ  นิโรจน์ ผู้ก่อตั้งสโมสรโดยแฟนคลับสโมสรฟุตบอลจังหวัดนครสวรรค์fix-attempted=yes 
ถาวรฟาร์ม
ลิซา เบรนแนน-จอบส์

ลิซา นิโคล เบรนแนน-จอบส์ (Lisa Nicole Brennan-Jobs, เกิด 17 พฤษภาคม ค.ศ. 1978) นักหนังสือพิมพ์และนักเขียนหนังสือนิตยสารชาวอเมริกัน บุตรนอกสมรสของสตีฟ จอบส์ ที่เกิดกับคริส-แอน เบรนแนน

**ประวัติ**
ลิซา เบรนแนน-จอบส์ เกิดเมื่อวันที่ 17 พฤษภาคม ค.ศ. 1978 โดยเธอเป็นบุตรสาวนอกสมรสของสตีฟ จอบส์ ผู้บริหารระดับสูงของแอปเปิลคอมพิวเตอร์ ที่เกิดกับคริส-แอน เบรนแนน โดยเบรนแนน-จอบส์ได้เติบโตในแคลิฟอร์เนีย และได้รับการเลี้ยงดูจากมารดา
ในปีที่เธอเกิด บริษัทแอปเปิลมีการเติบโตอย่างรวดเร็ว และภายหลังมีการผลิตคอมพิวเตอร์แอปเปิลลิซาขึ้น และคนส่วนใหญ่คิดว่ามาจากชื่อของเธอที่เป็นบุตรสาวคนแรกของจอบส์ แต่ทางบริษัทแอปเปิลกลับออกมาระบุว่า ชื่อดังกล่าวมาจากตัวย่อของ Local Integrated Software Architecture (LISA) 

**การศึกษาและผลงาน**
เบรนแนน-จอบส์ สำเร็จการศึกษาจากมหาวิทยาลัยฮาร์วาร์ด ในปี ค.ศ. 2000 จากนั้นจึงย้ายไปยังยุโรปและใช้ชีวิตอยู่ที่นั่น 7 ปี
ปัจจุบันเธอเป็นนักเขียนและเรียงความลงในเว็บไซต์ส่วนตัวของเธอ โดยผลงานที่ได้รับการตีพิมพ์ของเธอ ได้แก่  The Southwest Review, The Massachusetts Review, Harvard Crimson, The Harvard Advocate, Spiked, Vogue และ O, The Oprah Magazine

**อ้างอิง**
หมวดหมู่:ชาวอเมริกันเชื้อสายซีเรีย
หมวดหมู่:นักเขียนชาวอเมริกัน
หมวดหมู่:นักข่าวชาวอเมริกัน
หมวดหมู่:สตีฟ จอบส์
หมวดหมู่:บุคคลจากมหาวิทยาลัยฮาร์วาร์ด
หมวดหมู่:บุคคลจากรัฐแคลิฟอร์เนีย
แกงเลียง

thumb
แกงเลียง เป็นอาหารของคนในชุมชนที่มีมาแต่โบราณ ลักษณะของน้ำแกงจะไม่ข้น หรือไม่ใสจนเกินไป มีรสเค็มพอดี รสเผ็ดร้อนจากพริกไทย และมีผักในท้องถิ่นเป็นส่วนผสมหลัก ประกอบด้วย ใบแมงลัก ผักเหลียง ยอดย่านาง ฟักทองอ่อน บวบ ตำลึง ในสมัยต่อ ๆ มา จะเพิ่มข้าวโพดอ่อน เห็ดนางฟ้า เห็ดฟาง เป็นต้น
ผักในแกงเลียง เวลาแกงจะไม่ให้เปื่อยมาก และสิ่งที่ขาดไม่ได้คือ ใบแมงลัก ซึ่งเป็นลักษณะเฉพาะของแกงเลียง คนในสมัยโบราณทางภาคใต้คือ แกงเคยเกลือ เพราะในน้ำแกงจะใส่กะปิ เกลือ และพริกไทยเล็กน้อย แต่ต่อมาได้ปรับปรุงให้แกงเลียงเป็นอาหารที่มีคุณค่าทางสมุนไพร เพราะใช้ผักพื้นบ้านและเครื่องปรุงที่มีคุณค่าทางสมุนไพรสูงผักก็มีประโยชน์มากทุกชนิด ทำให้มีกากใย วิตามิน และเกลือแร่สูง ในสมัยก่อนในแกงเลียงจะมีเฉพาะเนื้อปลาที่โขลกหรือตำลงในน้ำแกงเท่านั้น ซึ่งจะใช้เป็นปลาแห้งหรือปลาย่าง ซึ่งเนื้อสัตว์จะทำให้น้ำแกงข้น หรืออาจจะเป็นกุ้งแห้งก็ได้ แต่ปัจจุบันแกงเลียงไม่ได้ใส่เฉพาะเนื้อปลา หรือกุ้งแห้งโขลกป่นเท่านั้น แต่ยังใส่กุ้งสด เนื้อไก่ฉีก เป็นต้น ส่วนเครื่องแกงของแกงเลียงจะประกอบด้วย พริกไทย หอมแดง รากกระชายเล็กน้อย กะปิ กุ้งแห้ง เนื้อปลาแห้ง เช่นปลาช้อน ซึ่งล้วนแต่เป็นสมุนไพร ทำให้แกงเลียงหอมและได้รสชาติเผ็ดร้อน จึงเป็นที่มาได้ชื่อว่า "แกงเลียงสมุนไพร"

**ฤทธิ์ทางเภสัชวิทยา**
พริกไทย  ที่นำมาใช้ในแกงเลียงอาจเป็น พริกไทยดำ หรือพริกไทยล่อนก็ได้ พริกไทยดำ และ พริกไทยล่อนนั้น จัดเป็นสมุนไพรที่ใช้มากในตำรับยาไทย สำหรับ ขับลม ขับเสมหะ บำรุงธาตุ และเป็นเครื่องเทศที่ใช้อาหารไทยหลายชนิด สารที่พบในผลคือ สารไพเพอร์รีน (Piperine)
สารไพเพอร์รีน (Piperine) เป็นสารสำคัญที่มีส่วนในการออกฤทธิ์ของพริกไทยหลายอย่างตั้งแต่ กระตุ้นการหลั่งกรดในกระเพาะอาหาร เพิ่มอัตราการไหลเวียนเลือด ลดไขมันและระดับน้ำตาลในเลือด ลดการอักเสบ เป็นต้น นอกจากนี้ ยังช่วยเพิ่มปริมาณและอัตราการดูดซึมของยาและอาหาร ทำให้มีผลต่อระดับยาในเลือด อย่างไรก็ดีการใช้พริกไทยในอาหารและรับประทานอย่างเหมาะสมตามภูมิปัญญาไทยจะให้ผลดีต่อร่างกาย
ใบแมงลัก เป็นเครื่องเทศที่มีน้ำมันหอมระเหย และมีสรรพคุณขับลม พร้อมทั้งเพิ่มการไหลเวียนของเลือด เช่นเดียวกับพริกไทย โดยมีความเผ็ดน้อยกว่า ในองค์ความรู้ทางการแพทย์แผนไทยนั้น ใบแมงลัก มีสรรพคุณ ขับลม แก้คลื่นไส้ อาเจียน ผสมในหลายตำรับ บางตำรับใช้เป็นตัวยาหลัก เรียกว่า ยา ประสะแมงลัก มีการวิจัยพบว่า ใบแมงลัก มีฤทธิ์ต้านอาการอักเสบ น้ำมันหอมระเหยมีฤทธิ์ต้านออกซิเดชัน และยังพบว่า มีสารอาหารพวกวิตามินและเกลือแร่หลากหลาย เช่น วิตามินซี แคลเซียม โปแตสเซียม ฟอสฟอรัส และแมกนีเซียม รวมทั้งมีใยอาหารปริมาณสูง เหมาะสำหรับเป็นอาหารคุณภาพอย่างแท้จริง

**วัตถุดิบ**
ผักและสมุนไพร ประกอบด้วย พริกไทย หอมแดง ฟักทอง ข้าวโพดอ่อน น้ำเต้า บวบ เห็ด ผักหวาน ใบตำลึง ใบแมงลัก
เนื้อสัตว์ ประกอบด้วย กุ้งแห้ง กุ้งสด
เครื่องปรุง ประกอบด้วย กะปิ น้ำปลา

**อ้างอิง**

**แหล่งข้อมูลอื่น**
 สุวรรณา ชัยชนะ. แกงเลียง แกงส้ม ต้มยำ. แม่บ้าน. 2553.
หมวดหมู่:อาหารไทย
หมวดหมู่:ไนน์เอ็นเตอร์เทนอวอร์ดส

หมวดหมู่:รางวัลภาพยนตร์ไทย
หมวดหมู่:รางวัลโทรทัศน์
หมวดหมู่:รางวัลดนตรี
ซูมิเระ ซาโต

ซูมิเระ ซาโต (Satō Sumire) (เกิดวันที่ 20 พฤศจิกายน พ.ศ. 2536) เป็นนักร้องหญิงชาวญี่ปุ่นสังกัด "AKB48" ทีม B ในปี 2014 เธอได้ย้ายไป SKE48 ทีม E ปัจจุบันได้ประกาศจบการศึกษาตั้งแต่ปี 2018 เป็นที่เรียบร้อยแล้ว

**ผลงานซิงเกิลที่มีส่วนร่วม**

**AKB48 ซิงเกิล**

**       AKB48 A-Sides**
 Chance no Junban- Everyday, Katyusha- Ue kara Mariko
AKB48 B-side (เพลงรองในซิงเกิล)- Kimi no Koto ga Suki dakara (RIVER)  - Nusumareta Kuchibiru (Ponytail to Shushu)- Namida no SeeSaw Game (Heavy Rotation)- Yasai Sisters (Heavy Rotation)- Boku Dake no value (Beginner)- Love Jump (Chance no Junban)- Guuzen no Juujiro (Sakura no Ki ni Narou)- Yankee Soul (Everyday, Kachuusha)- Dakishimecha Ikenai (Flying Get)- Seishun to Kizukanai Mama (Flying Get)- Yasai Uranai (Flying Get)- Kimi no Senaka (Kaze wa Fuiteiru)- Noel no Yoru (Ue Kara Mariko)- Yobisute Fantasy (Ue Kara Mariko)- NEW SHIP (GIVE ME FIVE!)- Mitsu no Namida (Manatsu no Sounds Good!)- Show Fight! (Gingham Check)- Kodoku na Hoshizora (UZA)- Watashitachi no Reason (Eien Pressure)- Ruby (So long!)- Ikiru koto (Sayonara Crawl)- Suitei Marmalade (Koi Suru Fortune Cookie)- Kaisoku to Doutai Shiryoku (Heart Ereki)- Kiss made Countdown (Heart Ereki)- Kimi no Uso wo Shitteita (Mae Shika Mukanee)- Ambulance (Kibouteki Refrain) (Center)- Sekai ga Naiteru Nara (Green Flash)- Kimi ni Wedding Dress wo... (Halloween Night) (Center)- Madonna no Sentaku (Kuchibiru ni Be My Baby)- 2016-nen no Invitation (LOVE TRIP / Shiawase wo Wakenasai)- Happy End (High Tension)- Ima Para (Negaigoto no Mochigusare)- Tsuki no Kamen (＃SukiNanda)
 Best-of Albums- Kamikyokutachi
** Jibun Rashisa

**เพลงอื่นๆ**
 Natto Angels Z- Natto M

**SKE48 ซิงเกิล**
SKE48 A-Sides(เซ็มบัตสึ)- Bukiyou Taiyou- 12gatsu no Kangaroo- Coquettish Juutai Chuu- Maenomeri
SKE48 B-Sides(เพลงรองในซิงเกิล) - Coming soon (Bukiyou Taiyou)- Banana Kakumei (Bukiyou Taiyou)- Seishun Curry Rice (12gatsu no Kangaroo)- Ai no Rule (12gatsu no Kangaroo)- I love AICHI (12gatsu no Kangaroo)- Oto wo Keshita Terebi (Coquettish Juutai Chuu)- Yoru no Kyoukasho (Coquettish Juutai Chuu)- Nagai Yume no Labyrinth (Maenomeri)- Is that your secret? (Chicken LINE)- Happy Ranking (Kin no Ai, Gin no Ai)- Oretoku (Igai ni Mango)

**กลุ่มนักร้องย่อยในสเตจ**
 Team Kenkyuusei 1st Stage: Kataomoi no Taikakusen- Team A 5th Stage: Heart Gata Virus (Stand-in)- Team B 5th Stage: Hatsukoi yo, Konnichiwa- Theater G-ROSSO Stage: Hajimete no Jelly Beans

**ข้อมูลอื่นๆ**
 ได้เข้าร่วม Audition เป็นสมาชิก Morning Musume  ในโครงการ Morning Musume Happy 8 Audition ในปี 2006 และได้ผ่านเข้ารอบสุดท้ายแต่ไม่ได้รับเลือก- เป็นเพื่อนสนิทกับ จูรินะ มัตสึอิ  SKE48 ทีม S- ชอบอ่านหนังสือ- และได้เข้าร่วมทีม B ในวันที่ 21 พฤษภาคม 2553

**แหล่งข้อมูลอื่น**
  AKB48 Profile date=2011-06-22 -  HoriPro Profile date=2010-01-30 -  AKB48 in Horipro Profile-  「すみれ型ウイルス(仮)」 Sato Sumire Blog date=2010-05-24 -  Japanese Wikipedia: 佐藤すみれ
หมวดหมู่:บุคคลที่เกิดในปี พ.ศ. 2536
หมวดหมู่:นักร้องหญิงญี่ปุ่น
หมวดหมู่:ไอดอลญี่ปุ่น
หมวดหมู่:บุคคลจากไซตามะ
หมวดหมู่:สมาชิกของเอเคบีโฟร์ตีเอต
หมวดหมู่:สมาชิกของเอสเคอีโฟร์ตีเอต
HE 1523-0901

ภาพวาดดาวฤกษ์ที่เก่าแก่ที่สุดในดาราจักรของเรา
HE 1523-0901 คือรหัสใช้เรียกดาวยักษ์แดงซึ่งตั้งอยู่ในดาราจักรทางช้างเผือกห่างจากเราไปประมาณ 7500 ปีแสง เชื่อว่าเป็นดาวฤกษ์ชนิดดารากร 2 หมายความว่าเป็นดาวที่มีโลหะเป็นส่วนประกอบอยู่น้อย แอนนา ฟรีเบล และคณะ ใช้กล้องสำรวจ Hamburg/ESO Survey ตรวจพบดาวดวงนี้อยู่ในกลุ่มตัวอย่างดาวฤกษ์ฮาโลสว่างที่มีโลหะน้อย งานวิจัยของคณะนี้ได้ตีพิมพ์เผยแพร่เมื่อ 10 พฤษภาคม 2007 ใน Astrophysical Journal
กล้องดูดาวขนาดใหญ่มาก (Very Large Telescope) ของหอดูดาวยุโรปใต้ ประมาณการอายุของดาวดวงนี้ไว้ที่ประมาณ 13,200 ล้านปี ทำให้มันเป็นวัตถุที่มีอายุมากที่สุดเท่าที่มีการค้นพบในดาราจักรในปัจจุบัน และเกือบจะมีอายุเก่าแก่เท่ากับอายุโดยประมาณของเอกภพ (13,700 ล้านปี จากการประมาณการของ WMAP) HE 1523-0901 เป็นดาวดวงแรกที่ใช้การประมาณการอายุด้วยเทคนิคตรวจสอบการเสื่อมสลายของธาตุกัมมันตรังสียูเรเนียมและทอเรียม โดยการตรวจวัดธาตุที่ตรวจจับนิวตรอน เชื่อกันว่า มันเกิดขึ้นมาจากเศษซากดาวฤกษ์ยุคแรกโดยตรง ซึ่งหมดอายุขัยและระเบิดเป็นซูเปอร์โนวานับแต่ยุคแรกๆ ของประวัติศาสตร์เอกภพ

**การสังเกต**
HE 1523-0901 มีมวลประมาณ 0.8 เท่าของมวลดวงอาทิตย์ ดาวฤกษ์ดังกล่าวสามารถสังเกตได้ค่อนข้างดีจากซีกโลกใต้โดยการใช้กล้องโทรทรรศน์ขนาดเล็ก นอกจากนี้ยังอาจสามารถสังเกตได้จากพื้นที่ทางใต้ในซีกโลกเหนือ อย่างเช่น ประเทศกรีซ

**อ้างอิง**
หมวดหมู่:ดาวยักษ์
แม่แบบ:เหตุการณ์ปัจจุบัน/2554 มีนาคม 8

*เมื่อเวลา เวลา 17.39น.พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ พระราชทานพระบรมราชวโรกาสให้เจ้าชายอากิชิโนแห่งญี่ปุ่น (His Imperial Highness Prince Akishino of Japan) เฝ้าฯ ณ โรงพยาบาลศิริราช ในโอกาสเสด็จเยือนประเทศไทยอย่างไม่เป็นทางการ โพสต์ทูเดย์
*บ้านปูแจ้งตลาดหลักทรัพย์ บริษัทย่อยเข้าร่วมหุ้นกับบริษัทจดทะเบียนหลักทรัพย์ในออสเตรเลีย ขุดหาแหล่งถ่านหินในมองโกล  โพสท์ทูเดย์- ธนาคารแห่งประเทศไทยชี้มีความเป็นไปได้หากอาเซียนจะใช้เงินหยวนเป็นสกุลอ้างอิงค่าเงินของภูมิภาคในระยะยาวเพื่อรับมือกับความผันผวนเงินทุนเคลื่อนย้าย ข่าวสดออนไลน์
*กรมธนารักษ์คาดราคาประเมินที่ดินใหม่ปี 2555 ที่ตามแนวรถไฟฟ้าพุ่ง 25%พร้อมจับตาทำเลทองแห่งใหม่ตามแนวรถไฟฟ้าสายสีม่วงน้ำเงิน โพสท์ทูเดย์
*นายธราดล เปี่ยมพงศ์สานต์ รองเลขาธิการนายกรัฐมนตรี ในฐานะโฆษกคณะกรรมการนโยบายข้าวแห่งชาติ(กขช.) เปิดเผยว่า ที่ประชุมเห็นชอบเพิ่มราคาประกันรายได้เกษตรกรผู้ปลูกข้าวเปลือกนาปรัง ปี 2553/2554 โพสท์ทูเดย์
*นายศุภชัย เจียรวนนท์  ประธานคณะผู้บริหารกรรมการผู้จัดการใหญ่ บริษัท ทรู คอร์ปอเรชั่น เปิดเผยว่า เตรียมเปิดตัวแบรนด์ “ทรูมูฟเอช”  ภายในเดือนนี้  ซึ่งเป็นแบรนด์ใหม่ที่จะให้บริการเทคโนโลยี 3 จีทั่วประเทศ หลังเข้าซื้อบริษัทฮัชิสัน ซีเอที ไวร์เลส มัลติมีเดีย หรือ ฮัทช์  ภายใต้งบลงทุน 1.3 หมื่นล้านบาท โพสท์ทูเดย์
}
ไทรโศก

ไทรโศก เป็นภาพยนตร์ไทยแนวชีวิต ถ่ายทำด้วยฟิล์ม 16 มม. พากย์สด ๆ ปี 2510 จากบทประพันธ์ของ จำลักษณ์ กำกับการแสดงโดย วิจิตร คุณาวุฒิ สร้างโดย แหลมทองภาพยนตร์ นำแสดงโดย มิตร ชัยบัญชา, โสภา สถาพร, รักชนก จินดาวรรณ, บุศรา นฤมิตร, อดุลย์ ดุลยรัตน์, บุษกร สาครรัตน์ เข้าฉายครั้งแรกเมื่อวันที่ 2 มิถุนายน พ.ศ. 2510 ที่โรงภาพยนตร์ศาลาเฉลิมกรุง 
สร้างใหม่ในปี พ.ศ. 2524 ถ่ายทำด้วยฟิล์ม 35 มม. กำกับการแสดงโดย น้อยเศวต สร้างโดย ศรีเศวตภาพยนตร์ นำแสดงโดย เนาวรัตน์ ยุกตะนันท์, พอเจตน์ แก่นเพชร, ดวงใจ หทัยกาญจน์, นาวี สุวรรณทัพ, ลักษณ์ อภิชาติ, ประจวบ ฤกษ์ยามดี, เมตตา รุ่งรัตน์, สุพรรณี จิตต์เที่ยง เข้าฉายเมื่อ 14 พฤศจิกายน พ.ศ. 2524 ออกอากาศในรายการ แกะกล่องหนังไทย ทาง ทีวีไทย เมื่อวันที่ 12 มิถุนายน พ.ศ. 2553
สร้างเป็นละครโทรทัศน์ ใน ช่อง 7  กำกับการแสดงโดย ภราดร เล็กประเสริฐ นำแสดงโดย บิณฑ์ บรรลือฤทธิ์, เอกพันธ์ บรรลือฤทธิ์, ชไมพร จตุรภุช, พิศมัย วิไลศักดิ์, ชุติมา นัยนา, จามิน เหมพิพัฒน์, ดาริน กรสกุล, สมชาย สามิภักดิ์, ปัทมา ปานทอง, ไปรมา รัชตะ, อำนวย ศิริจันทร์, น้ำเงิน บุญหนัก, ทัศน์วรรณ เสนีย์วงศ์ ณ อยุธยา, ผจญ ดวงขจร, คมสัน พงษ์สุธรรม ปิดกล้องปี พ.ศ. 2534 แต่ไม่ได้ออกอากาศ
และในปี พ.ศ. 2553 ใน ช่อง 3 กำกับการแสดงโดย ยุทธนา ลอพันธุ์ไพบูลย์ ผลิตโดยบริษัท โนพรอบเล็ม จำกัด จัดโดย วรายุธ มิลินทจินดา และ ธิติมา สังขพิทักษ์ บทโทรทัศน์โดย ปารดา กันตพัฒนกุล นำแสดงโดย พัชฏะ นามปาน, จิตตาภา แจ่มปฐม, คะนึงนิจ จักรสมิทธานนท์, ภูริ หิรัญพฤกษ์, พิเชษฐ์ไชย ผลดี, พิมพ์อักษิพร วินโกมินทร์, กมลชนก เขมะโยธิน, ชาตโยดม หิรัณยัษฐิติ, สุวัจนี ไชยมุสิก, วรวุฒิ นิยมทรัพย์, ดวงตา ตุงคะมณี, รอน บรรจงสร้าง, ปวันรัตน์ นาคสุริยะ, เกรียงไกร อุณหะนันท์ ออกอากาศทุกวันพุธ–พฤหัสบดี เวลา 20.30 น.

**เรื่องย่อ**
ผืนดินสองพันไร่กลายเป็นมรดกเลือดที่ต้องสาบผู้คนแห่งบ้านไทรโศกถึงสามรุ่น เพราะความมักมากในทรัพย์สินและกามารมณ์ จาก พระยาธีระรัตน์ ผู้เป็นเจ้าบ้านจนกลายเป็นอัมพาต กิติ ทายาทผู้เดียวที่เป็นใบ้เพราะถูกวางยาพิษ จนถึง ยิ่งยง หนุ่มอาภัพผู้เติบโตมาโดยไม่รู้กระทั่งชาติกำเนิดของตน และตกเป็นเป้าสังหารของบรรดาผู้คนที่หมายปองมรดกแห่งไทรโศก

**นักแสดงในปีต่าง ๆ**

**อ้างอิง**
  หนังมิตร..ไทรโศก 2510-  กว่าจะได้…ไทรโศก โดย มนัส กิ่งจันทร์
หมวดหมู่:ภาพยนตร์ไทย
หมวดหมู่:ละครโทรทัศน์ไทย
หมวดหมู่:ภาพยนตร์ไทยที่ออกฉายในปี พ.ศ. 2510
หมวดหมู่:ภาพยนตร์ไทยที่ออกฉายในปี พ.ศ. 2524
หมวดหมู่:ภาพยนตร์ที่กำกับโดย วิจิตร คุณาวุฒิ
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ไทยในปี พ.ศ. 2553
หมวดหมู่:ภาพยนตร์ชีวิตไทย
หมวดหมู่:ภาพยนตร์ไทยที่ดัดแปลงเป็นละครโทรทัศน์
วงศ์ปลาอินซีเน็ต

วงศ์ปลาอินซีเน็ต (Prochilodus, Flannel-mouth characin) เป็นวงศ์ปลาน้ำจืดจำพวกหนึ่ง ในอันดับปลาคาราซิน (Characiformes) ใช้ชื่อวงศ์ว่า Prochilodontidae (/โพร-ชิ-โล-ดอน-ทิ-ดี/)
ปลาในวงศ์นี้มีรูปร่างคล้ายปลาในวงศ์ปลาตะเพียน (Cyprinidae) กล่าวคือ มีรูปร่างแบนข้าง ผอมเพรียว เกล็ดมีสีเงินแวววาว  มีลายแถบสีคล้ำ ดวงตากลมโต ปากมีขนาดเล็ก ริมฝีปากหนา โดยเฉพาะปากบน และสามารถขยับไปมาได้ตลอด ฟันมี 2 แถวและมีขนาดเล็ก ครีบหางและครีบหลังในบางสกุลมีลายแถบสีดำ
มีพฤติกรรมอยู่รวมกันเป็นฝูงขนาดใหญ่ พบกระจายพันธุ์ทั่วไปในแม่น้ำและแหล่งน้ำจืดของทวีปอเมริกาใต้ เช่น แม่น้ำอเมซอนและสาขา เป็นปลาที่กินได้ทั้งพืชและสัตว์ โดยใช้ปากที่ขยับไปมาได้ตลอดเวลานั้นตอดหาอาหารกินตามพื้นท้องน้ำ และวัสดุใต้น้ำต่าง ๆ ผสมพันธุ์และวางไข่ได้ครั้งละ 100,000 ฟอง 
มีขนาดโดยเฉลี่ยประมาณ 30 เซนติเมตร พบใหญ่ที่สุดถึง 80 เซนติเมตร นับเป็นปลาเศรษฐกิจที่นิยมบริโภคกันในท้องถิ่น 
อีกทั้งยังนิยมเลี้ยงเป็นปลาสวยงามอีกด้วย โดยเฉพาะในสกุล Semaprochilodus หรือที่รู้จักกันดีในแวดวงปลาสวยงามว่า "อินซีเน็ต" โดยนิยมเลี้ยงกันเป็นปลาที่ใช้ทำความสะอาดตู้เลี้ยง เพราะเป็นปลาที่ใช้ปากตอดเศษอาหารและตะไคร่น้ำได้เป็นอย่างดี อีกทั้งยังมีความสวยงามอีกด้วย นอกจากนี้ยังมีความเชื่อว่า ปลาชนิดนี้ควรเลี้ยงคู่กับปลาอะโรวาน่าหรือปลามังกร เพราะมีชื่อเรียกในภาษาจีนว่า "เฟยหง" (จีนตัวเต็ม: 飛鳳) เมื่อเลี้ยงคู่กันแล้วจะเปรียบเสมือนหงส์คู่มังกร
มีทั้งหมด 21 ชนิด 3 สกุล

**การจำแนก**
สกุล Ichthyoelephas 
*Ichthyoelephas humeralis 
*Ichthyoelephas longirostris 
สกุล Prochilodus 
*Prochilodus argenteus 
*Prochilodus brevis 
*Prochilodus britskii
*Prochilodus costatus
*Prochilodus hartii 
*Prochilodus lacustris 
*Prochilodus lineatus
*Prochilodus magdalenae 
*Prochilodus mariae
*Prochilodus nigricans
*Prochilodus reticulatus
*Prochilodus rubrotaeniatus 
*Prochilodus vimboides 
สกุล Semaprochilodus 
*Semaprochilodus brama 
*Semaprochilodus insignis 
*Semaprochilodus kneri 
*Semaprochilodus laticeps 
*Semaprochilodus taeniurus
*Semaprochilodus varii 

**ดูเพิ่ม**
วงศ์ปลาคาราซินไม่มีฟัน (Curimatidae)

**อ้างอิง**
หมวดหมู่:ปลาน้ำจืด
หมวดหมู่:ปลาตู้
หมวดหมู่:ปลาทวีปอเมริกาใต้
หมวดหมู่:อันดับปลาคาราซิน
หมวดหมู่:ปลาแบ่งตามวงศ์
หมวดหมู่:วงศ์ปลาอินซีเน็ต
โรงเรียนบ้านดู่ (สหราษฎร์วิทยา)

โรงเรียนบ้านดู่ (สหราษฎร์วิทยา) เป็นโรงเรียนสหศึกษาระดับประถมศึกษา สังกัดสำนักงานเขตพื้นที่การศึกษาประถมศึกษานครราชสีมา เขต 3 ตั้งอยู่ที่ หมู่ 6 ตำบลเมืองปัก อำเภอปักธงชัย จังหวัดนครราชสีมา 
ปัจจุบันมีอายุ 83 ปี ก่อตั้งขึ้นในปี พ.ศ. 2482

**ประวัติ**
 พ.ศ. 2482 นายขำ ทูลศิริ นายอำเภอปักธงชัย จัดตั้ง โรงเรียนประชาบาลตำบลดอนวัดโพธิ์ศรี โดยอาศัยศาลาการเปรียญวัดโพธิ์ศรี เป็นสถานที่ศึกษาเล่าเรียน- พ.ศ. 2511 นายสำเภา อินทะวงษ์ ดำรงตำแหน่งครูใหญ่ ได้ร่วมกับกรรมการศึกษา    ชาวบ้าน ผู้ปกครองนักเรียน โดยมีอาจารย์ทองสุข  ยโสธโร เจ้าอาวาสวัดโพธิ์ศรี ได้ร่วมกันบริจาคสมทบก่อสร้างอาคารเรียนแบบ 008 ขนาด 6 ห้องเรียน   1 หลัง ในที่ดินที่ชาวบ้านสงวนไว้ - พ.ศ. 2512 ย้ายจากวัดโพธิ์ศรี มาเรียนที่อาคารหลังใหม่ โดยใช้ชื่อว่า โรงเรียนบ้านดู่ (สหราษฎร์วิทยา)- พ.ศ. 2517 ครูเผื่อน ทัตพงษ์ศรีธร และชาวบ้านเห็นว่า บริเวณโรงเรียนไม่สามารถจะขยายให้เจริญได้ จึงแลกเปลี่ยนที่ดินกับเอกชน ซึ่งทางองค์การบริหารส่วนจังหวัดอนุมัติให้เปลี่ยนได้- พ.ศ. 2520 ได้อาคารเรียนแบบ ป.1 ฉ จำนวน 4 ห้องเรียน 1 หลัง ได้สร้างอาคารเรียนบนที่ดินแห่งใหม่ และได้ย้ายมาเรียน เมื่อวันที่  20 มกราคม 2520 เมื่อวันที่ 5 พฤศจิกายน พ.ศ. 2520 คณะครูและชาวบ้านได้ย้ายอาคารหลังเดิม ซึ่งอยู่ในบ้านมาสร้างที่ดินแห่งใหม่ ด้วยงบประมาณ 130,000 บาท- พ.ศ. 2521 ได้งบสร้างส้วม 1 หลัง 5 ห้อง เป็นเงิน 17,500 บาท- พ.ศ. 2525 ได้รับงบสร้างอาคารอเนกประสงค์เป็นเงิน 120,000 บาท- พ.ศ. 2531 ได้รับงบสร้างอาคารเรียนแบบ สปช. 105 / 29 จำนวน  4  ห้องเรียนเป็นเงิน 1,200,000 บาท- พ.ศ. 2532 ได้รับงบต่อเติมชั้นล่างอาคารเรียน 105 / 29 เป็นเงิน 240,000 บาท- พ.ศ. 2540 คณะกรรมการโรงเรียน ครู ศิษย์เก่า ชาวบ้านได้ทอดผ้าป่าการศึกษาสร้างอาคารหน้าห้องสมุด 1 หลัง เป็นเงิน 452,000 บาท- พ.ศ. 2545 ได้รับงบสร้างอาคารเรียนแบบ 105 / 29  จำนวน 1 หลัง 4 ห้องเรียนเป็นเงิน 1,525,000 บาท
ปัจจุบันโรงเรียนบ้านดู่ (สหราษฎร์วิทยา) จัดการศึกษาทั้งระบบปฐมวัย ประถมศึกษา และมัธยมศึกษาตอนต้น เป็นโรงเรียนแบบสหศึกษา มีอาคารเรียนถาวรจำนวน 3 หลัง หอสมุด 1 หลัง โรงอาหาร 1 หลัง

**ทำเนียบผู้บริหารโรงเรียนบ้านดู่ (สหราษฎร์วิทยา)**

**สถานที่ภายในโรงเรียน**
 อาคาร 1 เป็นอาคารสูง 2 ชั้น เป็นห้องเรียนเรียนของนักเรียนประถมศึกษาปีที่ 1-3- อาคาร 2 เป็นอาคารสูง 2 ชั้น เป็นที่ตั้งของห้องผู้อำนวยการโรงเรียน, ห้องพักครู, ห้องเรียนของนักเรียนชั้นอนุบาล, ห้องคอมพิวเตอร์, ห้องโสตทัศนศึกษา, ห้องทดลองวิทยาศาสตร์ และห้องดนตรีไทย- อาคาร 3 เป็นอาคารสูง 2 ชั้น ปัจจุบันเป็นที่ตั้งของห้องเรียนของนักเรียนประถมศึกษาปีที่ 4-6, ห้องพักครู และห้องเรียนของนักเรียนมัธยมศึกษาปีที่ 1-3- อาคารเอนกประสงค์ เป็นโรงอาหาร และลานกิจกรรม- อาคารห้องสมุดราษฎร์อุปถัมภ์ เป็นอาคารชั้นเดียว เป็นที่ตั้งของห้องสมุด และห้องพยาบาล - สหกรณ์ร้านค้า

**สัญลักษณ์ประจำโรงเรียน**
 สีประจำโรงเรียน : แสด-ขาว- คำขวัญโรงเรียน : มีวินัย ใฝ่เรียนรู้- ต้นไม้ประจำโรงเรียน : ต้นประดู่

**อ้างอิง**

**แหล่งข้อมูลอื่น**
  โรงเรียนบ้านดู่(สหราษฎร์วิทยา)fix-attempted=yes 
หมวดหมู่:โรงเรียนในอำเภอปักธงชัย
หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
หมวดหมู่:โรงเรียนที่ก่อตั้งในปี พ.ศ. 2482
สหพันธ์คิกบ็อกซิงและมวยไทยแห่งประเทศโปรตุเกส

สหพันธ์คิกบ็อกซิงและมวยไทยแห่งประเทศโปรตุเกส (Federação Portuguesa de Kickboxing e Muay Thai) เป็นสถาบันที่ก่อตั้งขึ้นในประเทศโปรตุเกส เมื่อเดือนมกราคม ค.ศ. 1988 เพื่อสนับสนุนส่งเสริมกีฬาคิกบ็อกซิงในประเทศโปรตุเกส

**สมาคม**
 สมาคมคิกบ็อกซิงแห่งลิสบอน (ก่อตั้ง 16 กุมภาพันธ์ ค.ศ. 1990)- สมาคมคิกบ็อกซิง / มวยไทย ศูนย์กลาง (ก่อตั้ง 9 มิถุนายน ค.ศ. 1998)- สมาคมคิกบ็อกซิง / มวยไทยประจำอะซอเรส (ก่อตั้ง 27 ตุลาคม ค.ศ. 1998)- สมาคมคิกบ็อกซิง - ฟูลคอนแท็ค แอลการ์ฟ (ก่อตั้ง 22 พฤศจิกายน ค.ศ. 1998)- สมาคมคิกบ็อกซิง - ฟูลคอนแท็คประจำภาคเหนือ- สมาคมกีฬาประจำมาเดรา - มาตรฐานคิกบ็อกซิง

**ดูเพิ่ม**
 มวยไทย- เค-วัน

**อ้างอิง**

**แหล่งข้อมูลอื่น**
 สหพันธ์คิกบ็อกซิงและมวยไทยแห่งประเทศโปรตุเกส
หมวดหมู่:องค์กรมวยไทย
ศึกสเปญ

ศึกสเปญ (For Whom the Bell Tolls) เป็นนวนิยายที่ประพันธ์โดยเออร์เนสต์ เฮมิงเวย์ ตีพิมพ์ใน ค.ศ. 1940 ซึ่งเล่าเรื่องราวของโรเบิร์ต จอร์แดน ชายหนุ่มชาวอเมริกันที่มีความเกี่ยวกันกับหน่วยรบ หน่วยการรบแบบกองโจร ในช่วงสงครามกลางเมืองสเปน โดยเป็นผู้เชี่ยวชาญในการใช้วัตถุระเบิด เขาถูกมอบหมายให้ระเบิดสะพานในช่วงการโจมตีเมืองเซโกเบีย คนเขียนชีวประวัติเฮมิงเวย์ที่มีชื่อว่าเจฟฟรี่ เมเยอร์ ได้เขียนว่าเป็นหนึ่งในนวนิยายที่ดีที่สุดของเฮมิงเวย์ ร่วมกับ แล้วดวงตะวันก็ฉายแสง, เฒ่าผจญทะเล และรักระหว่างรบ

**เนื้อเรื่องย่อ**
นวนิยายเรื่องนี้มุ่งเล่าเรื่องราวผ่านทางความคิดและประสบการณ์ของโรเบิร์ต จอร์แดน โดยตัวละครดังกล่าวเกิดจากแรงบันดาลใจที่มาจากประสบการณ์ของตัวเฮมิงเวย์เอง โรเบิร์ต จอร์แดนเป็นชาวอเมริกันคนหนึ่งที่เดินทางไปสเปนเพื่อต่อต้านกองกำลังชาตินิยมของฟรันซิสโก ฟรังโก
สิ่งที่นอกเหนือจากนั้นคือได้มีคำสั่งให้เขาเดินทางติดตามศัตรูและทำลายสะพาน โดยได้รับความช่วยเหลือจากกลุ่มการรบแบบกองโจรที่ได้อาศัยอยู่ในเทือกเขาบริเวณใกล้เคียง ในค่ายของพวกเขา โรเบิร์ต จอร์แดน ได้พบกับมาเรีย ซึ่งเป็นหญิงสาวพื้นเมืองชาวสเปน ซึ่งใช้ชีวิตอย่างขมขื่นจากการปะทุของสงคราม ความเด็ดเดี่ยวของเขาในการทำหน้าที่ปะทะผู้นำทั้งสองที่มีความเอนเอียงในทางสาธารณรัฐ ที่ปาโบลหวาดหวั่น และไม่เต็มใจจะกระทำแบบดำเนินการแอบแฝงที่จะส่งผลกระทบต่อตัวเขาและความรักครั้งใหม่ที่มีต่อมาเรีย ซึ่งนวนิยายดังกล่าวได้อธิบายถึงความโหดร้ายของสงครามกลางเมืองไว้อย่างชัดเจน

**ตัวละครหลัก**
 โรเบิร์ต จอร์แดน – อาจารย์มหาวิทยาลัยในสหรัฐอเมริกา และมีความเชี่ยวชาญด้านการรื้อถอนและวัตถุระเบิด

**เชิงอรรถ**

**อ้างอิง**
 cite book|last=Baker|first=Carlos|authorlink=Carlos Baker|title=Hemingway: The Writer as Artist|publisher=Princeton University Press|year=1972|edition=4th|note=1st ed. 1952|url=http://books.google.com/books?id=yP-cgVNr55wC&printsec=frontcover&dq=isbn:0691013055&cd=1#v=onepage&q=&f=false|isbn=0-691-01305-5|ref = CITEREFBaker1972- cite book |title= Hemingway: A Biography|last=Meyers |first=Jeffrey |authorlink= |year=1985 |publisher=Macmillan|location=London|isbn=0-333-42126-4 |ref = CITEREFMeyers1985- cite book |title= Hemingway: A Life Without Consequences|url= https://archive.org/details/hemingwaylifewit00mell_0|last=Mellow |first=James R. |authorlink= |year=1992 |publisher=Houghton Mifflin|location=New York|isbn=0-395-37777-3 |page=|pages=|ref = CITEREFMellow1992- ref=CITEREFOliver

**แหล่งข้อมูลอื่น**
  Ernest Hemingway Website date=2009-03-21 -  For Whom the Bell Tolls date=2011-01-17  learning & teaching guide with themes, quotes, character analyses, multimedia
หมวดหมู่:งานเขียนของเออร์เนสต์ เฮมิงเวย์
ท้องมาน

ท้องมาน หรือ ท้องบวม (Ascites) เป็นการสะสมของของเหลวมากผิดปกติในช่องท้อง ทางเทคนิกแล้วหมายถึงของเหลวมากกว่า 25 มิลลิลิตรในช่องเพอริโตเนียล แต่อาจพบได้สูงถึงหนึ่งลิตร อาการแสดงอาจประกอบด้วยขนาดท้องโต, น้ำหนักตัวเพิ่ม, รู้สึกแน่นท้อง และหายใจลำบาก อาการแทรกซ้อนที่อาจเกิดได้ เช่น การติดเชื้อแบคทีเรียเองของเพริทอเนียล

**อ้างอิง**

**แหล่งข้อมูลอื่น==
ปลาอินซีเน็ต

ปลาอินซีเน็ต หรือ  ปลาอินซิกนิส ( Flagtail characins, Flannel-mouth characins;  Jaraqui) เป็นปลาน้ำจืดสกุลหนึ่ง จัดอยู่ในสกุล Semaprochilodus (/ซี-มา-โพร-ชิ-โล-ดัส/) ในวงศ์ปลาอินซีเน็ต 	(Prochilodontidae) ในอันดับปลาคาราซิน (Characiformes)
มีรูปร่างทั่วไปคล้ายปลาในวงศ์ปลาตะเพียน (Cyprinidae) มาก  ดวงตากลมโต ริมฝีปากหนาและใหญ่ และปากขยับไปมาตลอดเวลา เกล็ดมีขนาดเล็กมีสีเงินแวววาว เมื่อยังเล็กจะมีลายแถบและจุดสีดำกระจายอยู่บริเวณลำตัวค่อนไปทางโคนหาง โคนหางคอดเล็ก  ครีบหลังมีขนาดใหญ่และตั้งชี้ขึ้น ครีบหางเป็น 2 แฉก 
เป็นปลาที่ใช้บริโภคกันในท้องถิ่น และมีความสำคัญต่อมนุษย์ในแง่ของการเลี้ยงเป็นปลาสวยงาม โดยจะนิยมเลี้ยงไว้เพื่อทำความสะอาดภายในตู้เลี้ยง เพราะเป็นปลาที่เก็บเศษอาหารกินทำให้ตู้เลี้ยงสะอาดได้เป็นอย่างดี อีกทั้งยังมีความเชื่ออีกว่า เมื่อเลี้ยงคู่กับปลาอะโรวาน่าหรือปลามังกรด้วยแล้ว จะถือเป็นมงคล เหมือนหงส์คู่มังกร เพราะปลาสกุลนี้มีชื่อสามัญเรียกในภาษาจีนว่า "เฟยหง" (จีนตัวเต็ม: 飛鳳) แปลว่า "ปลาหงส์" 

**การจำแนก**
Semaprochilodus brama (Valenciennes, 1850)	 
*Semaprochilodus insignis  (Jardine, 1841)	 
*Semaprochilodus kneri  (Pellegrin, 1909)	 
*Semaprochilodus laticeps  (Steindachner, 1879)	 
*Semaprochilodus taeniurus  (Valenciennes, 1821)	 
*Semaprochilodus varii  Castro, 1988 

**อ้างอิง**

**แหล่งข้อมูลอื่น**
หมวดหมู่:ปลาน้ำจืด
หมวดหมู่:ปลาทวีปอเมริกาใต้
หมวดหมู่:ปลาตู้
หมวดหมู่:วงศ์ปลาอินซีเน็ต
หมวดหมู่:วงศ์ปลาอินซีเน็ต

หมวดหมู่:ปลาแบ่งตามวงศ์
หมวดหมู่:อันดับปลาคาราซิน
หมวดหมู่:ปลาทวีปอเมริกาใต้
กองอาทมาตประกาศศึก

กองอาทมาตประกาศศึก เป็นหนังสือการ์ตูนไทยแนวแอคชันอิงประวัติศาสตร์ เขียนโดย "พงษ์พัฒน์ เพชรรัตน์" ลิขสิทธิ์เป็นของ "บริษัท อาทมาต ครีเอชั่น" จัดจำหน่ายในประเทศไทยเมื่อปี พ.ศ. 2550 โดยเนื้อเรื่องอิงเหตุการณ์เกิดขึ้นจริงในปี พ.ศ. 2302 ซึ่งเป็นสมัยของสมเด็จพระที่นั่งสุริยาศน์อัมรินทร์ (สมเด็จพระเจ้าเอกทัศน์) จากวีรกรรมที่กล้าหาญของกองกำลังอาสาที่วิเศษชัยชาญทั้ง 400 คน ที่ชื่อว่า "กองอาทมาต"
กองอาทมาตประกาศศึกได้ถูกส่งเข้าประกวดในงาน "การ์ตูนนานาชาติ" (International Manga Award) ครั้งที่ 3 ที่ประเทศญี่ปุ่น และทำให้ "พงษ์พัฒน์ เพชรรัตน์" ผู้เขียน ได้รับรางวัลชมเชย เมื่อวันที่ 4 ธันวาคม พ.ศ. 2552 ส่วนรางวัลชนะเลิศเป็นของ "จักรพันธ์ ห้วยเพชร" จากเรื่อง "สตรีทบอลสะท้านฟ้า" ซึ่งเป็นการ์ตูนไทยเช่นเดียวกัน

**เนื้อเรื่อง**
กองอาทมาตประกาศศึก เป็นเรื่องราวของกองกำลังอาสาที่วิเศษชัยชาญทั้ง 400 คน ที่ชื่อว่า "กองอาทมาต" ที่ก่อตั้งในสมัย "สมเด็จพระที่นั่งสุริยาศน์อัมรินทร์" ในปี พ.ศ. 2302 ที่อาจหาญสู้กองกำลังพม่าของพระเจ้ามังระราชบุตร ซึ่งมีจำนวนมากกว่า การต่อสู้ของกองอาทมาตไม่ได้หวังชัยชนะ แต่เพื่อหน่วงทัพพม่าให้นานที่สุด

**ตัวละคร**
ตัวละครหลัก ได้แก่
ตัวละครหลัก- ขุนรองปลัดชู เป็นผู้นำชาวบ้านทั้ง 400 คน เข้าต่อกรกับกองทัพพม่า มีนิสัยเด็ดเดี่ยว สุขุม โดยเป็นตัวละครที่ได้ต้นแบบมาจากบุคคลที่มีตัวตนอยู่จริงในประวัติศาสตร์ ในชีวิตจริงเป็นผู้นำในคณะกรมการเมืองวิเศษไชยชาญ (อำเภอวิเศษชัยชาญในปัจจุบัน) มีชีวิตในสมัยกรุงศรีอยุธยาตอนปลาย
ตัวละครสมทบ- เพชร - เป็นคนรักครอบครัว ถึงจะมีความอ่อนไหวบ้าง แต่ก็เป็นคนรู้จักรับผิดชอบต่อหน้าที่- เถร - มีนิสัยสุขุม มีอาคมขลังที่สุดในกองอาทมาต- กระทิง - มีนิสัยดุดัน คอยติดตามเถรตลอดเวลา- ผาด - เป็นอดีตครูดาบประจำหมู่บ้าน- โผน - แม้ภายนอกจะดูเป็นเด็ก แต่มีใจห้าวหาญ เขาเป็นหลานของผาด- ใบ้ - เป็นใบ้มาแต่เกิด มีนิสัยใจดี เขามีหมีควายเป็นเพื่อนร่วมรบ- ไข่ - เป็นพี่ชายของน้อย ขี้เมา เข้าร่วมกับกองอาทมาตเพราะห่วงน้องชาย- น้อย - น้องชายของไข่ ไม่ค่อยลงรอยกับพี่ชายเท่าใดนัก

**อ้างอิง**

**ดูเพิ่ม**
 รางวัลการ์ตูนนานาชาติ- ขุนรองปลัดชู

**แหล่งข้อมูลอื่น**
 (กันยายน 2554). LET'S Comic. Vol 15. หสน.ห้องภาพสุวรรณ. ISBN 978-131-33172-2-1.หน้า 123
หมวดหมู่:การ์ตูนไทย
หมวดหมู่:หนังสือการ์ตูนไทย
ไอแพด (รุ่นที่ 2)

ไอแพด (รุ่นที่ 2)(iPad 2) คือแท็บเล็ตคอมพิวเตอร์และเป็น เวอร์ชัน ต่อจากไอแพดที่ออกแบบและพัฒนาโดยบริษัทแอปเปิล โดยมีหน้าที่หลักในด้านมัลติมีเดียในด้าน ภาพยนตร์ เพลง เกม อีบุ๊ก และท่องเว็บไซต์ เช่นเดียวกับไอแพด ขนาดและน้ำหนักของไอแพด 2 มีขนาดเบากว่าแล็ปท็อป โดยมีน้ำหนักเพียง 600 กรัม และมีสีแค่ สีขาว และ สีดำ  
ไอแพด (รุ่นที่ 2) เปิดตัวครั้งแรกที่สหรัฐอเมริกาในวันที่ 2 มีนาคม พ.ศ. 2554 ส่วนการวางจำหน่ายในอเมริกา เริ่มวันที่ 11 มีนาคม พ.ศ. 2554 โดยวางจำหน่ายทั้งรุ่น Wi-fi และ Wi-fi + 3G ( AT&T Mobility และ Verizon wireless) และจำหน่ายในอีก 26 ประเทศทั่วโลกในวันที่ 25 มีนาคม พ.ศ. 2554 โดยในเอเชีย มีเพียงญี่ปุ่นประเทศเดียวที่มีการจำหน่ายในวันนั้น สำหรับการจำหน่ายอย่างเป็นทางการในประเทศไทย เมื่อวันที่ 6 พฤษภาคม พ.ศ. 2554  
ไอแพดมาพร้อมกับเทคโนโลยี Multi Touch สามารถเล่นวิดีโอ, ฟังเพลง, ดูรูปภาพและเล่นอินเทอร์เน็ตได้, เล่นเกมได้, ดูหนังออนไลน์ได้ สำหรับ Netflix ยังไม่สนับสนุน ประเทศไทย ยกเว้น สหรัฐอเมริกา, ดูทีวี ฟังวิทยุ ได้ ยกเว้น สัญญาน 3G Wi-Fi

**ไทม์ไลน์**


**ดูเพิ่ม**
 ไอโฟน- ไอพอด- ไอแพด

**อ้างอิง**

**แหล่งข้อมูลอื่น**
 iPad
หมวดหมู่:ไอแพด
หมวดหมู่:แท็บเล็ต
หมวดหมู่:ผลิตภัณฑ์ที่เปิดตัวในปี พ.ศ. 2554
หมวดหมู่:ไอโอเอส (แอปเปิล)
รณเดช วงศาโรจน์

รณเดช วงศาโรจน์ แหนม เกิดวันที่ 22 เมษายน พ.ศ. 2523 เป็นนักร้องชาวไทย

**ประวัติ**
รณเดช วงศาโรจน์ แหนม เกิดวันที่ 22 เมษายน พ.ศ. 2523 เป็นนักร้องชาวไทย แหนม รณเดช เป็นลูกชายคนโตของคุณพ่อจิรศักดิ์ วงศาโรจน์ คนในวงการโฆษณา และผู้ช่วยผู้กำกับ กับคุณแม่ดารารัตน์ วงศาโรจน์ มีน้องสาว 1 คน คือ น้องขิง อุเรศอร วงศาโรจน์

**การศึกษา**
ประถมศึกษา-มัธยมศึกษา โรงเรียนกรุงเทพคริสเตียนวิทยาลัย
*ปริญญาตรี บริหารธุรกิจบัณฑิต วิทยาลัยนานาชาติ มหาวิทยาลัยมหิดล
*ปริญญาโท เศรษฐศาสตรมหาบัณฑิต คณะเศรษฐศาสตร์ จุฬาลงกรณ์มหาวิทยาลัย

**ผลงานเพลง**

**สตูดิโออัลบั้ม**

**ซิงเกิล**

**เพลงอื่น ๆ ที่ปรากฏ**

**ผลงานการแสดงละครโทรทัศน์**

**อ้างอิง**

**แหล่งข้อมูลอื่น**
 nammronnadet- NammRonnadetfanpage- nammronnadet
หมวดหมู่:บุคคลที่ยังมีชีวิตอยู่
หมวดหมู่:นักร้องชายชาวไทย
หมวดหมู่:นักร้องป็อปไทย
หมวดหมู่:บุคคลจากวิทยาลัยนานาชาติ มหาวิทยาลัยมหิดล
หมวดหมู่:นิสิตเก่าคณะเศรษฐศาสตร์ จุฬาลงกรณ์มหาวิทยาลัย
หมวดหมู่:ศิลปินสังกัดจีเอ็มเอ็ม แกรมมี่
งูเขียวหางไหม้ศรีลังกา

งูเขียวหางไหม้ศรีลังกา (Green pit viper) เป็นงูพิษชนิดหนึ่ง ลำตัวสีเขียวอมเหลืองสด บนตัวสีเขียวอมน้ำเงิน หางสีแดงชัดเจน ท้องเหลืองหรือขาว งูเขียวหางไหม้ท้องเหลือง ปกติเลื้อยช้าๆไม่รวดเร็ว มีนิสัยดุ สามารถจะฉกศัตรูเมื่อศัตรูเข้าใกล้ได้อย่างรวดเร็ว ชอบนอนขดอยู่ตามพุ่มไม้เตี้ยๆ กอหญ้า กระถางต้นไม้ขณะเกาะนอนบนไม้ จะใช้ลำตัวและหางรัดพันยึดกับกิ่งไม้ไว้ ออกหากินในเวลากลางคืนทั้งตามพื้นดินที่มีหญ้ารกๆ และบนต้นไม้ ชอบกินหนู กบ เขียด เป็นอาหาร ออกลูกเป็นตัวครั้งละ 7-15 ตัว พบงูหางเขียวไหม้ศรีลังกาได้ใน อินเดีย  ศรีลังกา

**อ้างอิง**

**แหล่งข้อมูลอื่น**
หมวดหมู่:งูเขียวหางไหม้
หมวดหมู่:สัตว์ที่พบในประเทศไทย
ปลาอินซีเน็ตดำ

ปลาอินซีเน็ตดำ (Black Prochilodus, Boquichico) ปลาน้ำจืดชนิดหนึ่ง มีชื่อวิทยาศาสตร์ว่า Prochilodus nigricans อยู่ในวงศ์ปลาอินซีเน็ต (Prochilodontidae)
มีรูปร่างยาวและลำตัวกลมกว่าปลาในสกุล Semaprochilodus ริมฝีปากหนาและขยับไปมาตลอดเวลาได้ เกล็ดมีขนาดเล็กละเอียดมีสีเงินและมีสีดำคล้ำเป็นแถบยาวตามแนวนอนลำตัว ยิ่งปลาที่มีขนาดเล็กจะเห็นได้ชัดเจน ขอบเกล็ดมีสีดำ ครีบหลังและครีบหางมีขนาดเล็ก ส่วนท้องป่องออก 
ขนาดโตเต็มที่ประมาณ 31 เซนติเมตร พบใหญ่สุดประมาณ 37 เซนติเมตร 
พบกระจายพันธุ์อยู่ในแม่น้ำอเมซอนและแม่น้ำโทแคนตินส์ ในบราซิลและอาร์เจนตินา เป็นปลาที่กินได้ทั้งพืชและสัตว์ โดยมักอยู่รวมกันเป็นฝูงใหญ่ในแหล่งน้ำ และหากินโดยใช้ปากที่ขยับไปมาตลอดนั้นตอดหากินบริเวณท้องน้ำ ผสมพันธุ์และวางไข่ในฤดูน้ำหลาก โดยมีอัตราการวางไข่เฉลี่ยครั้งละ 100,000 ฟอง 
เป็นปลาที่ใช้บริโภคกันในท้องถิ่น และยังมีการเลี้ยงเป็นปลาสวยงามอีกด้วย นับเป็นปลาที่หาได้ยากและมีราคาแพงชนิดหนึ่งของวงศ์นี้

**อ้างอิง**

**แหล่งข้อมูลอื่น**
 รูปและข้อมูลปลาอินซีเน็ตดำ
หมวดหมู่:วงศ์ปลาอินซีเน็ต
หมวดหมู่:ปลาน้ำจืด
หมวดหมู่:ปลาตู้
หมวดหมู่:ปลาทวีปอเมริกาใต้
อลิเซีย ฟอกซ์

วิกตอเรีย เอลิซาเบท คราวฟอร์ด (Victoria Elizabeth Crawford) เกิดวันที่ 30 มิถุนายน ค.ศ. 1986 เป็นอดีตนักมวยปล้ำอาชีพหญิงชาวอเมริกันที่เซ็นสัญญากับWWEในชื่อบนสังเวียน อลิเซีย ฟอกซ์ (Alicia Fox) อดีตแชมป์ดีวาส์ 1สมัย

**ผลงานอื่นๆ**

**โทรทัศน์**

**แชมป์และรางวัล**
 Ohio Valley Wrestling
** OVW Women's Championship (1 time)- Pro Wrestling Illustrated
** Ranked No. 17 of the top 50 female wrestlers in the PWI Female 50 in 2010- World Wrestling Entertainment
** WWE Divas Championship (1 time)
**WWE 24/7 Championship (1 time)- Wrestling Observer Newsletter
** Worst Feud of the Year (2015) small|Team PCB vs. Team B.A.D. vs. Team Bella
** Worst Worked Match of the Year (2013) small|with AJ Lee, Aksana, Kaitlyn, Rosa Mendes, Summer Rae, and Tamina Snuka vs. Brie Bella, Cameron, Eva Marie, JoJo, Naomi, Natalya, and Nikki Bella on November 24

**อ้างอิง**

**แหล่งข้อมูลอื่น**
 alicia-fox- Alicia-Fox-47282892409- Victoria Crawford
หมวดหมู่:นักมวยปล้ำอาชีพหญิงชาวอเมริกัน‎
หมวดหมู่:นักมวยปล้ำอาชีพชาวแอฟริกันอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายแอฟริกาใต้
แม่แบบ:เหตุการณ์ปัจจุบัน/2554 มีนาคม 9

* กระสวยอวกาศดิสคัฟเวอรีเที่ยวบินที่ STS-133 ร่อนลงจอดที่ศูนย์อวกาศเคนเนดีหลังปฏิบัติภารกิจเดินทางไปยังสถานีอวกาศนานาชาติเป็นระยะเวลา 13 วัน  ซึ่งเป็นภารกิจสุดท้ายก่อนปลดประจำการ  (NASA)
*นายภิมุข สิมะโรจน์ ผู้ช่วยรัฐมนตรีว่าการกระทรวงทรัพยากรธรรมชาติและสิ่งแวดล้อม (ทส.) พร้อมด้วย นางพรทิพย์ ปั่นเจริญ อธิบดีกรมทรัพยากรธรณี ร่วมแถลงข่าวการค้นพบซากดึกดำบรรพ์ชนิดใหม่ของโลก หลังจากมีการตรวจสอบนานกว่า 5 ปีขณะนี้ได้รับพระราชทานนามจากสมเด็จพระเทพรัตนราชสุดาฯ สยามบรมราชกุมารี ว่า “ทาร์สเซียสิรินธร” มีอายุเก่าแก่กว่า 13 ล้านปี โพสท์ทูเดย์
*คณะรัฐมนตรีเตรียมขึ้นขั้นเงินเดือนทหาร ตำรวจ มีผล 1 เมษายน พ.ศ.2555 ขณะที่หลายหน่วยงานจ่อคิว  เตรียมใช้ระบบใหม่ กำหนดขึ้นขั้นเงินเดือนครู-บุคลากรทางการศึกษา-สถาบันอุดมศึกษา  ไทยโพสต์
}
ตัวแปรสุ่ม

สำหรับทฤษฎีความน่าจะเป็นและสถิติศาสตร์ ตัวแปรสุ่ม (random variable) หมายถึง ตัวแปรที่ค่าของมันวัดได้จากกระบวนการสุ่มหรือกระบวนการที่มีความไม่แน่นอนอยู่
ตัวแปรสุ่มจะเป็นฟังก์ชันที่แปลงเหตุการณ์หรือผล (เช่น ผลลัพธ์ของการทอดลูกเต๋า) ไปเป็นจำนวนจริง (เช่น 1, 2, 3, ..., 6) ค่าที่เป็นไปได้ของตัวแปรสุ่มจะแทนผลที่เป็นไปได้ของการทดลองที่ยังไม่ได้ทำหรือค่าของปริมาณที่ค่าจริงนั้นไม่แน่นอน (เช่น ผลของข้อมูลที่ไม่สมบูรณ์ หรือการวัดที่ไม่เที่ยงตรง)
หรืออาจมองได้ว่า ตัวแปรสุ่มก็คือปริมาณที่ค่าของมันไม่ถูกเจาะจงไว้ หรือไม่ได้รู้แน่ ๆ แต่อาจเป็นได้หลาย ๆ ค่า โดยที่การแจกแจงความน่าจะเป็นจะใช้ในการอธิบายถึงโอกาสที่ค่าต่าง ๆ ของตัวแปรสุ่มจะเป็นไปได้
หมวดหมู่:ทฤษฎีความน่าจะเป็น
หมวดหมู่:การสุ่ม
หมวดหมู่:ทฤษฎีทางสถิติ
งูหางแฮ่มกาญจน์

งูหางแฮ่มกาญจน์ (Kanburi pitviper, Kanburian pit viper, Tiger pit viper) เป็นงูที่มีพิษที่มีขนาดใหญ่อยู่ในสกุลเดียวกันกับงูเขียวหางไหม้ วงศ์ย่อยงูหางกระดิ่ง อาศัยในบริเวณที่ชุ่มชื้นและป่าชายเลน พบได้ในประเทศไทย บริเวณเขตจังหวัดกาญจนบุรี ไม่พบในเลย และระนอง

**ลักษณะ**
มีขนาดยาวประมาณ 70 เซนติเมตร (หัว 4.5 ซม. ตัว 54.5 ซม. หาง 11.5 ซม.) ลำตัวสีน้ำตาลไหม้ มีลายสีน้ำตาลเข้มเป็นปื้นใหญ่ๆ บนหลังข้างลำตัวเป็นลายสลับระหว่างสีน้ำตาลเข้มกับสีเหลืองหม่น หัวสีน้ำตาลไหม้ ริมฝีปากบนสีเหลือง ท้องขาวมีลายประสีน้ำตาลออ่น ออกลูกครั้งละ 8-15 ตัว ลูกงูสีจะสดใสกว่า บริเวณลายจะเป็นสีน้ำตาลอมชมพู หรือน้ำตาลอ่อนสลับกับเหลืองอมเขียว

**อ้างอิง**
 David P, Vogel G, Sumontha M, Pauwels OSG, Chanhome L. 2004. Expanded description of the poorly known pitviper Trimeresurus kanburiensis Smith, 1943, with confirmation of the validity of Trimeresurus venustus Vogel, 1991. Russ. J. Herpetol. 11 (2): 81-9.
หมวดหมู่:งูเขียวหางไหม้
หมวดหมู่:สิ่งมีชีวิตเฉพาะถิ่น
แม่แบบ:เหตุการณ์ปัจจุบัน/2554 มีนาคม 10

*โครงการรถไฟชานเมือง สายสีแดง บางซื่อ-ตลิ่งชัน สะดุด หลังศาลปกครองกลางสั่งถอนคำสั่งบอร์ด ร.ฟ.ท.จ้างยูนิค-ซุนวูฯ ชี้เป็นคำสั่งไม่ชอบด้วยกฎหมาย ด้านผู้ว่าการ ร.ฟ.ท.เตรียมยื่นอุทธรณ์ขอคุ้มครองการก่อสร้าง ยันปฏิบัติตามระเบียบของ ร.ฟ.ท.  คมชัดลึก
*บริษัท นมไทย-เดนมาร์ค จำกัด โดนศาลสั่งล้มละลาย ประชาชาติธุรกิจ
*นายชวนนท์ อินทรโกมาลย์สุต เลขานุการรัฐมนตรีว่าการกระทรวงการต่างประเทศ เปิดเผยว่า ทนายความชาวกัมพูชา ของ นายวีระ สมความคิด กับ น.ส.ราตรี พิพัฒนาไพบูรณ์ ได้ร่างหนังสือขอพระราชทานอภัยโทษเสร็จแล้ว และขณะนี้ได้ส่งให้สถานทูตแปลเป็นภาษาไทย เพื่อนำเข้าไปให้บุคคลทั้ง 2 อ่าน และเซ็นลงนามในเรือนจำวันพรุ่งนี้ โพสต์ทูเดย์
*นายธนากร คมกฤส ผู้ประสานงานเครือข่ายรณรงค์หยุดการพนัน พร้อมด้วยศูนย์ประสานงานเครือข่ายผู้ปกครองในสถานศึกษา เครือข่ายครอบครัว มูลนิธิสื่อเพื่อเยาชวนและนักเรียน นิสิตนักศึกษากว่า 30 คน เข้ายื่นจดหมายเปิดผนึกต่อนายสิริวัฒน์ ไกรสินธุ์ สว.นครศรีธรรมราช ในฐานะประธานที่ปรึกษา​ กรรมาธิการ(กมธ.)การศึกษา  วุฒิสภา เพื่อเรียกร้องให้หามาตรการแก้ปัญหาพนันออนไลน์ ที่กำลังระบาดหนักในขณะนี้ โพสต์ทูเดย์- ฝรั่งเศสให้การรับรองสภาแห่งชาติลิเบียเป็นตัวแทนที่ถูกต้องตามกฎหมายเพียงหนึ่งเดียวของชาวลิเบีย  (France 24)- มีผู้เสียชีวิตอย่างน้อย 25 คน และอีก 250 คนได้รับบาดเจ็บภายหลังแผ่นดินไหวขนาด 5.4 แมกนิจูด ในอำเภออิ๋งเจียง มณฑลยูนนาน ใกล้กับพรมแดนพม่า  (Xinhua)  (China Daily)  (AFP via Yahoo! News)
}
อี มิน-โฮ

อี มิน-โฮ (hanja=李敏鎬; Lee Min-ho; เกิด 22 มิถุนายน ค.ศ. 1987) เป็นนักแสดง นักร้อง และนายแบบชาวเกาหลีใต้ เข้าสู่วงการบันเทิงด้วยการเป็นนายแบบและเริ่มผลงานการแสดงในปี 2006 เรื่อง ซีเครท แคมปัส ก่อนจะมาโด่งดังจากบท "กู จุนพโย" จากซีรีส์เรื่อง รักฉบับใหม่หัวใจ 4 ดวง ในปี 2009 โดยรับบทเป็นหัวหน้าของ F4 เวอร์ชันเกาหลี ทำให้เป็นที่รู้จักมีแฟนคลับมากมายทั่วเอเซีย และนั่นทำให้เขากลายเป็นดาราที่โด่งดังอย่างมากของเกาหลี รวมถึงอีกหลายประเทศในเอเชีย และผลงานต่อมา ไม่ว่าจะเป็น ซิตีฮันเตอร์ ก็เป็นจุดเริ่มต้นที่ทำให้อีมินโฮเป็นที่รู้จักอย่างกว้างขวางในประเทศจีน ในปี 2013 ละครเรื่อง วุ่นรักทายาทพันล้าน ก็ทำให้ชื่อของอีมินโฮโด่งดังสุดขีดในประเทศจีน เป็นดาราเกาหลีที่มีผู้ติดตามใน weibo  มากที่สุดในปัจจุบัน ถึง 28 ล้านคน  
ผลงานเรื่อง เงือกสาวตัวร้ายกับนายต้มตุ๋น ซึ่งเป็นผลงานทิ้งทวนก่อนเข้ากรมรับใช้ชาติ อีมินโฮเข้ากรมรับใช้ชาติเป็นทหาร ตั้งแต่วันที่ 12 พฤษภาคม 2017 และเนื่องจากอีมินโฮเคยประสบอุบัติเหตุทางรถยนต์ในปี 2006 ซึ่งหลังการผ่าตัดขาของอีมินโฮก็ไม่เหมือนเดิม 100% จึงได้ปฏิบัติงานในตำแหน่งเจ้าหน้าที่บริการสาธารณะ ในพื้นที่เขตคังนัม กรุงโซล ประเทศเกาหลีใต้ เป็นระยะเวลา 24 เดือน และปลดประจำการ ในวันที่ 25 เมษายน 2019 โดยผลงานเรื่องล่าสุดหลังจากเสร็จสิ้นการรับใช้ชาติคือ ละครเรื่อง จอมราชันบัลลังก์อมตะ

**ประวัติ**
มินโฮ เกิดวันที่ 22 มิถุนายน พ.ศ. 2530 ที่เมืองโซล ประเทศเกาหลีใต้ จบการศึกษาจากมหาวิทยาลัยคอนกุก เริ่มงานในวงการบันเทิงเกาหลีด้วยการเป็นนายแบบ  และเริ่มผลงานการแสดง ในปี 2549 เรื่อง Secret Campus ก่อนจะมาโด่งดังเพียงชั่วข้ามคืน จากบท กู จุนพโย ซึ่งทำให้ ลี มินโฮ เป็นที่รู้จักมีแฟนคลับมากมายทั่วเอเซีย จากละครเรื่อง Boys Over Flowers ในปี 2552 โดยรับบทเป็นหัวหน้าของ F4 เวอร์ชันเกาหลี และนั่นทำให้เขากลายเป็นดาราที่โด่งดังอย่างมากของเกาหลี รวมถึงอีกหลายประเทศในเอเชีย

**ชีวิตส่วนตัว**
อี มีพี่สาวชื่อ อี ย็อง-จ็อง ซึ่งเป็น ซีอีโอ ของบริษัท MYM Entertainment ต้นสังกัดปัจจุบันของเขา

**ผลงาน**

**ละครโทรทัศน์**

**ภาพยนตร์ === 

**รางวัล**

**อ้างอิง**
ประวัติลีมินโฮ date=2015-06-04  จาก mthai.com

**แหล่งข้อมูลอื่น**
  Lee Minho official website (ภาษาเกาหลี)
หมวดหมู่:นักแสดงเกาหลีใต้
หมวดหมู่:บุคคลจากโซล
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:นักร้องจากโซล
หมวดหมู่:บุคคลที่เคยนับถือศาสนาพุทธ
หมวดหมู่:นักแสดงชายจากโซล
พระสนมคย็องบิน

พระสนมเอกคย็องบิน ตระกูลปาร์ค (2035-2076) เป็นพระสนมเอกในพระเจ้าจุงจง ทรงเป็นธิดาบุญธรรมของใต้เท้าพัก ว็อน-จง และเข้าวังมาในปีเพียวอิน หลังจากเข้าวังมาพระนางได้ให้การประสูติองค์ชายพกซอง ซึ่งเป็นโอรสองค์โตของพระเจ้าจุงจง หลังจากนั้นพระนางก็ทรงรวบรวมอำนาจจากบรรดาเหล่าขุนนาง ได้แก่ใต้เท้านัมคุนและใต้เท้าฮาชอง  นับว่าพระนางเป็นผู้ที่มีอิทธิพลในวังเป็นอย่างมากในยุคนั้น ซ้ำยังเป็นสนมเอกที่กล้าท้าทายอำนาจของ พระมเหสีมุนจอง อย่างไม่เกรงกลัว ภายหลังใต้เท้านัมคุนได้ขึ้นเป็นมหาเสนาบดี พระนางก็ทรงมีอำนาจในวังมากขึ้น แต่สุดท้ายในปีที่ 22 ในรัชสมัยของพระเจ้าจุงจง พระนางถูกใส่ร้ายด้วยเรื่องคดีหนูตายที่สาปแช่งรัชทายาทในวันครบรอบวันประสูติจนเป็นเหตุให้ต้องถูกปลดเป็นสามัญชนรวมทั้งองค์ชายพกซองและถูกขับออกจากวังหลวง หลังจากนั้นก็มีคดีหน้ากากข่มขวัญขึ้นซึ่งมียุนนิมเป็นคนสนับสนุนให้พระสนมฮีพินนำหน้ากากไปแขวนไว้ในวังหลวง ผู้คนจึงเชื่อกันว่ายังมีผู้ที่จงรักภักดีต่อนางที่ทำเรื่องเช่นนี้ขึ้น เหล่าขุนนาง-พระมเหสี-พระพันปีและเหล่าสนมเอกจึงช่วยทูลขอให้พระเจ้าจุงจงทรงประหารพระสนมยองพินและองค์ชายพกซองถึง 19 ครั้งแต่ยังไม่ทรงประหาร  แต่สุดท้ายก็ถูกประหารด้วยยาพิษ

**อ้างอิง**
หมวดหมู่:บุคคลในยุคราชวงศ์โชซ็อน
หมวดหมู่:ตัวละครในบัลลังก์จอมนาง
แฮร์ก-เดอ-สตัด

แฮร์ก-เดอ-สตัด (Herk-de-Stad) เป็นเมืองและเทศบาลในมณฑลลิมเบิร์กของประเทศเบลเยียม อยู่ทางตะวันตกของฮัสเซิลต์ มีประชากรประมาณ 12,000 คน ประกอบด้วยตัวเมืองแฮร์ก-เดอ-สตัด และอีก 3 เขตย่อย คือเขตย่อยเบอร์บรุก โดงก์ และสคูเลิน

**แหล่งข้อมูลอื่น**
  เว็บไซต์อย่างเป็นทางการของแฮร์ก-เดอ-สตัด 
แฮร์ก-เดอ-สตัด
เปโดร เลออน

เปโดร เลออน ซันเชซ ฆิล (Pedro León Sánchez Gil) เกิดเมื่อวันที่ 24 พฤศจิกายน ค.ศ. 1986 เป็นนักฟุตบอลชาวสเปน เล่นตำแหน่งปีกขวา ปัจจุบันอยู่สโมสรฟุตบอลเรอัลมาดริด ก่อนหน้านั้นเขาได้เล่นในสโมสรฟุตบอลมูร์เซีย ในระดับดิวิชัน 2 ของสเปน ระหว่างปี  2004-2007 จากนั้นได้เล่นในลาลิกา ในสโมสรฟุตบอลเลบันเตและสโมสรฟุตบอลบายาโดลิด ต่อมาได้ลงเล่นกันสโมสรฟุตบอลเฆตาเฟ ลงเป็นตัวจริง 33 นัด ทำประตูได้ 8 ประตู ในตำแหน่งปีกขวา จากนั้นสโมสรฟุตบอลเรอัลมาดริด ซื้อตัวด้วยเงิน 10 ล้านยูโร 
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลเฆตาเฟ
หมวดหมู่:นักฟุตบอลชาวสเปน
หมวดหมู่:ผู้เล่นในลาลิกา
หมวดหมู่:บุคคลจากแคว้นภูมิภาคมูร์เซีย
หมวดหมู่:ปีกฟุตบอล
แยชือ ดูแด็ก

แยชือ ดูแด็ก (Jerzy Henryk Dudek) เกิดเมื่อวันที่ 23 มีนาคม ค.ศ. 1973 ที่ประเทศโปแลนด์ เคยเล่นสโมสรฟุตบอลชื่อดังอย่างไฟเยอโนร์ดและลิเวอร์พูล โดยสโมสรสุดท้ายที่เล่นให้คือเรอัลมาดริด ปัจจุบันเขาได้เลิกเล่นฟุตบอลไปแล้วตั้งแต่ปี ค.ศ. 2011
หมวดหมู่:นักฟุตบอลชาวโปแลนด์
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นในเอเรอดีวีซี
หมวดหมู่:ผู้เล่นไฟเยอโนร์ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:ผู้รักษาประตูฟุตบอล
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:บุคคลจากจังหวัดชล็อนสก์
ฮาลิซอรัส

ฮาลิซอรัส (Halisaurus) เป็นสายพันธุ์ที่สูญพันธุ์แล้ว ของตระกูลโมซาซอร์ มันมีความยาวประมาณ 3-4 เมตร (10 -13 ฟุต) มันอาจจะเป็นโมซาซอร์ที่เล็กที่สุด เมื่อเทียบกับโมซาซอร์ชนิดอื่น ฮาลิซอรัสอาศัยอยู่ในช่วงยุคครีเทเชียส เมื่อประมาณ 85-65 ล้านปีก่อน ชื่อของมันมีความหมายว่า กิ้งก่าทะเล  เหยื่อของมันอาจจะเป็นนกทะเลดึกดำบรรพ์ที่ชื่อ เฮสเปอร์รอร์นิส

**ในภาพยนตร์และสารคดี**
ฮาลิโอซอรัส ปรากฏตัวสั้นๆในสารคดีของ บีบีซี เรื่อง Sea Monsters:A Walking With Dinosaurs Trilogy โดยในเรื่องมันไม่ค่อยมีบทบาทอะไรมากนัก

**อ้างอิง**
 |จาก Sea Monsters:A Walking With Dinosaurs Trilogy
หมวดหมู่:สัตว์เลื้อยคลานที่อาศัยอยู่ในยุคไดโนเสาร์
หมวดหมู่:สัตว์เลื้อยคลานทะเล
หมวดหมู่:สโมสรฟุตบอลเฆตาเฟ

หมวดหมู่:สโมสรฟุตบอลในประเทศสเปน
หมวดหมู่:สโมสรในลาลิกา
หมวดหมู่:สโมสรฟุตบอลในมาดริด
สมาธิ (แก้ความกำกวม)

สมาธิ อาจหมายถึง :- สมาธิ คือ วิธีการของการฝึกฝน ความตั้งมั่นของจิต ตั้งแต่กิจกรรมทั่วๆไป ซึ่งมีผลกับชีวิตประจำวัน จนกระทั่งเกี่ยวข้องกับวิธีการปฏิบัติทางศาสนา พบในศาสนาอินเดียต่าง ๆ - สำหรับการฝึกสมาธิในทางพระพุทธศาสนา ดูใน สมาธิ (ศาสนาพุทธ)- สำหรับชื่อเรียกศาลเจ้าหรือที่ฝังพระศพของบุคคลสำคัญในอินเดีย ดูที่ สมาธิ (สถานที่)
เจมส์ เอ. การ์ฟีลด์

เจมส์ อับรัม การ์ฟีลด์ (James Abram Garfield; 19 พฤศจิกายน ค.ศ. 1831 – 19 กันยายน ค.ศ. 1881) เป็นประธานาธิบดีคนที่ 20 ของสหรัฐอเมริกา ดำรงตำแหน่ง 4 มีนาคม ค.ศ. 1881 ถึง 19 กันยายน ค.ศ. 1881 ในสังกัดพรรครีพับลิกัน เสียชีวิตเมื่อ ค.ศ. 1881
การลอบสังหารประธานาธิบดี เจมส์ เอ. การ์ฟีลด์

**ประวัติ**
เจมส์ เอ การ์ฟิลด์ เกิดเมื่อวันที่ 19 พฤศจิกายน 1831 ที่ตำบลออเรนจ์ รัฐโอไฮโอ บิดามารดาของเขาคือ อับรัม และอิลิซา บัลลูการ์ฟิลด์  ปี 1858 เขาสมรสกับ ลูครีเทีย รูด๊อล์ฟ

**การทำงาน**
ในระหว่างดำรงตำแหน่งประธานาธิบดีเขาต้องเผชิญกับสถานการณ์ที่รุนแรงเจ้าหน้าที่ไปรษณีย์จำนวนหนึ่งถูกกล่าวหาว่าฉ้อฉลรัฐบาลเกี่ยวกับเส้นทางไปรษณีย์ทางตะวันตก การฉ้อโกงนี้เป็นการฉ้อโกงที่เรียกกันว่า Star Route บุคคลดังกล่าวถูกนำตัวขึ้นศาลเพื่อสอบสวน แต่ก่อนที่กรณีนี้จะดำเนินต่อไปประเทศก็ต้องตื่นตระหนกกับข่าวการลอบสังหารประธานาธิบดี เช้าวันที่ 2 กรกฎาคม ค.ศ. 1881  การ์ฟิลพร้อมด้วยรัฐมนตรีต่างประเทศ เบลน เตรียมจะออกจากวอชิงตันเพื่อไปเยือนวิทยาลัยวิลเลียมส์ ขณะที่ บุคคลทั้งสองกำลังรออยู่ที่สถานีรถไฟวอชิงตัน ดี.ซี ชาร์ล เจ. กุยเตอร์ เข้าไปใกล้ตัวการ์ฟิลจากด้านหลังและยิงเขาสองครั้ง แล้วร้องว่า “ตอนนี้ อาร์เธอร์เป็นประธานาธิบดี” กุยเตอร์ ถูกจับกุมด้วยข้อหาพยายามฆาตกรรม และถูกแขวนคอ ถึงแม้ว่าประชาชนจำนวนมากคิดว่าเขาสติฟั่นเฟือน

**ถึงแก่อสัญกรรม**
การ์ฟิลด์ ถึงแก่อสัญกรรม หลังจากทรมานจากการถูกยิงเป็นเวลากว่า 2 เดือน

**หมายเหตุ**

**อ้างอิง**

**แหล่งข้อมูลอื่น**
  Garfield, James Abram, (1831–1881) Congressional Biography-  James Garfield: A Resource Guide from the Library of Congress-  Brief essays on James A. Garfield and his administration from the Miller Center of Public Affairs-  "Life Portrait of James Garfield", from C-SPAN's American Presidents: Life Portraits, July 26, 1999- sopt=t- id=11291-  Notable alumni of Delta Upsilon fraternity, including Garfield-  James A. Garfield Personal Manuscripts-  James A. Garfield Collection at Williams College Chapin Library-  James A. Garfield Collection at Williams College Archives and Special Collections-  Official medical bulletins relating to the health of U.S. President James Garfield from the U.S. National Library of Medicine. Contains medical bulletins issued by attending physicians D. Hayes Agnes, J.K. Barnes, D. W. Bliss, Frank H. Hamilton, Robert Reyburn, and J.J. Woodward between July 6 – September 19, 1881.
หมวดหมู่:ประธานาธิบดีสหรัฐ
หมวดหมู่:นักการเมืองอเมริกัน
หมวดหมู่:พรรคริพับลิกัน (สหรัฐ)
หมวดหมู่:บุคคลจากรัฐโอไฮโอ
หมวดหมู่:เสียชีวิตจากอาวุธปืน
หมวดหมู่:ประธานาธิบดีสหรัฐที่ถูกลอบสังหาร